Tri velika svežnja banana izrasla su na stablu tog tropskog voća preko puta Prve policijske postaje u Ulici Zore dalmatinske na zadarskom Poluotoku.

Stablo banane u središte gradske povijesne jezgre posadila je jedna stanarka prije 27 godina i od tada je postalo prava turistička atrakcija poznata kao “dalmatinska banana”. Prije dvije godine nepoznati su počinitelji tijekom noći bili posjekli stablo do zemlje, ali se ipak uspjelo potpuno oporaviti. Danas je više od pet metara, a zadnje dvije godine redovito rađa banane koje nažalost nikad ne dozriju jer je ljeto za to pretkratko.